
बीर आगसन के समय भारत की दक्ञा 


भारत के ढाई हजार वर्ष पूर्व के इतिहास अवलोकन से विदित है 
कि तत्कालीन भारतीय जीवन अन्धविश्वासों, अहितकर रूढ़ियों और 
भारयक्त जटिल क्ियाकांड से शुष्क और निर्जीव हो चुका था। प्राचीन 
आध्यात्मिक संस्कृति, विमोह और स्वार्थ के हाथों पड़कर जर्जरित और 
छिन्न-भिन्न दशा को पहुँय चुकी थी । धर्म-मार्ग की सरल सुतरंग धारा जो 
यथास्थिति बल खाती ७६, देव और मनुष्य, नाग और असुर, आये और 
म्लेज्छ, पशु और पक्षी सब ही में आनन्द और स्वास्थ्य का संचार करती हुई 
सस्‍्वृतन्त्र गति से अनन्त की ओर प्रस्थान करती थी---उसकी स्वतन्त्रता पर 
जातीय संकीर्णता ने कुल जाति, गोत्र, वर्ण आश्रित भेदभावों के बन्धन 
लगा कर उसे बन्दी बना दिया था। इस रुद्ध हुई धारा में विमोह, वैमतस्य 
और सन्‍्लाप की दुर्गनन्‍्ध पैदा हो गई थी । 

भारत की इस संकीर्ण परिस्थिति में जीवन शक्ति को मिथ्या 
विश्वासों, रूढ़ियों और क्रियाकणड से मुक्त कराने और धर्मपथ को जातीय 
संकीर्णता के गत से निकाल पुनः विद्वमार्ग बनाने के लिए जिन दो महान्‌ 
आत्माओं का जन्म हुआ उनमें एक भगवान्‌ महावीर थे । 

भगवान्‌ बीर ने आध्यात्मिक संस्कृति पर से शताब्दियों के संचित 
विकृति पटलों को उघाड़कर जिस जीवतत््व और जीवनमार्म का पुनरुद्धार 
किया, उससे पीड़ित, संत्रस्त और आशाहत हुदयों में नवीन॑ आशा और दिव्य 
ज्योति का प्रभात हो आया । परन्तु उससे स्थितिपाऊक थाजशिक और 
प्रोहित वर्ग को, जो जीवन कल्याण और लोकहित की बलि देकर धर्मतत्त्व 
को अपनी प्रतिष्ठा और आजीबिका का साधन बना बैठे थे, बड़ा आघात 


र्‌ 


पहुंचा । इस कारण स्थिति पालक दल इस महान्‌ आत्मा के विरोध पर 
उतारू हो गया और उसको पाखंडी मलिन और असुर कहकर उसे अनेक 
प्रकार के उपसर्ग पहुँचाने लगा । 

परन्तु वीर प्रभु ने जिस मार्ग पर क़दम बढ़ाया था, उसे तनिक भी पीछे 
न हटाया । अपनी गाढ़ तपस्या द्वारा उसने जिस परम मंगल मोक्ष-मार्ग 
का साक्षात्‌ किया था, उसका निर्भकितया देश-विदेशों में विहार कर प्राणि- 
मात्र के लिए उपदेश दिया । जहाँ उनका संदेश विश्वकल्याणी था--- वहाँ 
उनकी संदेशवाहिनी भाषा भी विश्वध्यापिनी थी। वह इतनी सहल 
और सूबोध थी कि शिक्षित अशिक्षित सब ही पात्र उसको समझ कर लाभ 
उठाते थे । 

ये जहाँ जाते, उनका बड़ी भक्ति-भाव से स्वागत होता । उनके दर्शन 
करने और उपदेश सुनने के लिए जन-सागर उमड़ पड़ता । राज-घराने से 
लेकर चाण्डाल पर्यन्त सब ही वर्ण जाति और ब्यवसायों के नर-नारी, उच्च- 
नीच के भेद-भाव रहित उनके चरणों में बेठ अपनी श्रद्धांजलि चढ़ाते और 
उनके बचनाम॒त से अपनी जिज्ञासा शान्त करते । इतना ही नहीं बल्कि बन- 
वासी पशू-पक्षी तक उनका संपर्क पा अपनी नैसगिक करता और वैर-भाव 
त्याग सदवृत्ति हो जाते थे। इसी कारण उन की परिषत्‌ समवशरण के नाम 
से प्रसिद्ध है। वहाँ प्राणिमात्र को समान रूप से धर्म की शरण मिलती थी । 

उनकी शिक्षा ही सर्वब्यापी नहीं थी, उनकी दीक्षा भी सर्वेब्यापी थी। 
मानवसमाज-व्यवहृत समस्त भेद-भावों को छोड़कर वे सभी प्रकार के 
मनुष्यों को अपने श्लावक, श्राविका, मुनि, आथिका चतु:संघ में दीक्षित 
करते थे। इसी बात को दृष्टि में रखकर बुद्ध भगवान मज्झ्िम निकाय में 
बीर शासन के संबन्ध में कहते हें--- ऐसा ही होने से तो जो लोक में रुद्र, 
रक्‍्तरंजित हाथ वाले, क्रकर्मा और मनुष्यों में नीच जाति वाले हें के 
निगंठों (जेन साधुओं) में साधु बनते हैं । 

जेनाचायं सोमसेन इसी बात को इस तरह प्रकट करते हैं:--- 

विप्रक्षत्रियविट्शूद्रा: प्रोक्‍्ता: क्रियाविशेषत: । 

जैनधर्मे परा: शक्तासस्‍्ते सर्वे बांधवोपमा: ॥ (धर्मरसिक ) 


डे 


अर्थात्‌ ब्राह्मण, क्षत्रिय, बैशय और शूद्र सब ही श्रातृसम जेनघर्म में 
दीक्षित होने के योग्य हैं । 


महावोर के दो मल आध्यात्मिक सिद्धान्त 


१--घम्म आत्मा के निज स्वरूप का नाम है। उनका सिद्धान्त था कि 
आत्म-स्वभाव ही धर्म है। इस स्वभाव की अपेक्षा सभी प्राणियों की आत्मा 
समान है। सभी वस्तुत: दर्शन-ज्ञानस्वरूप हें, सच्चिदानन्द हें, अनन्त 
बलघारी हैं, अजर अमर हैं और परम मंगल हैं। भेद केवल स्वभाव की 
अभि-व्यक्ति में है । किसी में आत्मघर्म अधिक अभिव्यक्त है, किसी में 
कम ; परन्तु पूर्ण स्वरूप अभिव्यक्त करने की शक्ित प्रत्येक आत्मा में स्वत्त: 
सिद्ध है। आत्मा का निज अधिकार है, उसकी अपनी अन्‍्तरंग संपत्ति है। 
यह संपत्ति द्रव्य से खरीदी और बेची नहीं जा सकती । यह शक्ति शरीर के 
इयामः और गौर वर्ण से ब्याम और गौर वर्ण वाली नहीं होती । यह शूद्र 
के घर जन्म पाने से शूद्र और ब्राह्मण घराने में जन्म पाने से ब्राह्मण नहीं हो 
पाती । यह सब देशवासियों और सब हो जातिवालों में विद्यमान हें । 
घनवानों में भी हैं और निधेनों में भी है, पृण्यात्माओं में भी है और 
थापिष्ठ में भी है, मनुष्यों में भी है और तिय॑चों में भी है, स्वर्ग में भी है और 
नरक में भी है । 

इस तरह यह आध्यात्मिक शक्ति--जो आत्मा का उत्कर्ष करा पूर्णता 
का लाभ करती है--वर्ण गोत्र जाति आदि उपाधियों से सर्वथा निरपेक्ष 
है । जो आत्मधर्म में रमता है वही धर्मात्मा है, शुद्ध है और महान है। 

.. आत्मा आत्मनि रतः रागादिषु सकलदोषपरित्यक्त: । 
संसारतरणहेतु:ः धर्म इति जिनेनिदिष्टम्‌ ॥८३॥ 
कुन्द कुन्द--भावप्राभृत (संस्क्रत छाया ) 

अर्थात्‌ धर्म का आचरण करने से धर्मात्मा होता है। बाह्य वर्ष 
'जाति आंदि की उपाधियों और तिलक यज्ञोपवीत आदि चिह्नों को घारण 
करने मात्र से घर्मात्मा नहीं होता । 

२---आत्मा का उत्थान पतन जातीयता से निरपेक्ष है। आत्मा स्वयं 


हु 


साध्य है और स्वयं साधन मार्ग़ हे। आत्मा का उद्धार और भूत स्वयं 
उस के भावों की निर्मेलता और मलिनता पर निर्भर है। नीचे से नीज् प्राश्नी 
भी अपनी छुद्धवृत्ति द्वारा अपने को उच्च और महान्‌ बना सेकता है, 
और तो क्या शुद्ध बुद्ध निरंजन ब्रह्म हो सकता हैं। और ऊंचे से ऊँचा 
व्यक्ति भी अपनी अशुश्न वृत्ति द्वारा अपने को रसातल को पहुँचा सकता 
है। इस तरह प्रत्येक प्राणी अपने भाग्य का विधाता है। इसी तत्त्व को जैन 
आचारयों ने निम्न दाब्दो में प्रकट किया हे--- द 
उत्तमघरमंण यू तः: भवति तिरह्चोपि उत्तम: देव: । 
चाण्डालोपि. सुरेन्द्र: उत्तमघर्मेण  संभवति ॥ड३०॥ 
(कारतिकेयानुप्रेक्षा (संस्कृत छात्रा) 
न जातिग्रेंहिता काचिद्‌ गुणा: कल्याणकारणम्‌ । 
खतस्थमप्रि चाण्डाल त॑ देवा आाह्मणं विदुः ७ 
(रविषेण-पश्मचरित ११-२०३॥ ) 
शूद्रोध्प्यूपस्कराचारवपु: शुद्धघास्तु तादुशः । 
जात्या हॉनोंपि कालांदे लब्धों ह्ात्मास्त धर्मंभाक ॥। २-३२॥ 
(पं० आशाघर--सागार घर्भामृत) 
शीलवन्तो गताः स्वर्ग नोचजाति भवा अपि । 
कुलोना नरफ प्राप्ताः शीलसंयमनाशिनः ॥॥ 
(अमितगति--अर्म परीक्षा ) 
इस सिद्धात के आधार पर ही वीर प्रभु ने प्रचलित देवतावाद और 
तत्सबधी याज्ञिक क्रिया-काड की नि:सारता बतलाई थी । इसी के आधार 
पर दीन हीन पददलित और पाप पक में फंसे हुए व्यसनी आत्माओं को 
उनके उद्धार की आशा दिलाई थी । इसी तत्त्व का स्पष्ठीकरण करने 
के लिए प्रभु अपने उपदेश के समय अनेक प्रसिद्ध महानुभावों के पूर्व भवों 
का इतिहास प्रदर्शित किया करते थे; ताकि अपने को शाद्वात्मा मानने वाले 
शुद्र मान्यता को त्याग कर महान्‌ बनने का पुरुषार्थ करने लगें। स्वत अपने 
पूर्व भावों को बतलाते हुए कहते थे कि बे सदा क्षत्रबंशीय राजकूलोत्पन्न 
अहँत न थे। वे एक समय क्र पशुधातक सिह थे । दूसरे समय भआाचार- 


५ 


विचार बिहीन एक मांसभोजी भील का जीवन रखते थे। इसी तरह उन्हें 
अनेक द्युद्रतम योतनियों में से गुजरना पड़ा | इतने अधम होते हुए भी शने 
दने: धर्माचरण के प्रभाव से आज त्रिलोकपज्य तीर्थकर देव बने हुए हें । 
वे कहा करते थे कि जिस तरह में क्रमशः उन्नति करता हुआ जीवन की 
परांकाष्ठा को पहुँचा हूँ, अधम से अधम प्राणी भी वंसे ही उन्नति कर 
सकता है । 

जी नर अपनी विद्या, तप, बल, राजशासन, कुल और जाति के मान म 
चूर थे, अपने को उच्च ओर अन्य प्राणियों को तुच्छ समझते थे---उन्हें 
प्राचीन चक्रवर्ती, नारायण, रुद्र आदि महान्‌ शक्तिझाली तेजस्वी व्य- 
क्तियों का भविष्य जीवन बतलाते हुए कहते थे कि जब ऐसे २ महान्‌ 
'व्यक्सि भी अपनी कषाययुक्‍त प्ररिणति से नरक में जा सकते हे, तो सामान्य 
पुरुषों का तो कहना ही क्‍या है ? अत: किसी को भी अपनी जाति आदि 
का मान नहीं करना चाहिये। जीवन का उत्थान-पतन जातीयता पर निर्भर 
नहीं हैं। लोकप्रतिष्ठित घरानों में नीचात्माओं की उत्पत्ति और नीच 
धरानों में उच्च आत्माओं की उत्पत्ति के सेकड़ों उदाहरण संसार में 
विख्यात हैं । हैपायन व्यास जो अखिल हिन्द्‌ संसार के तिलक स्वरूप 
महान्‌ आत्मा हे वे घुणित व्यभिचार की उपज थे । और मरीचि ऋषि---जिस 
ने जैन॑ अनुश्रुति के अनुसार अनेक पाखडो का प्रसार किया---स्वयं आदि 
ब्रह्म के पौत्र थे । 

यही दी आध्यात्मिक सिद्धात समस्त जैन पौराणिक साहित्य “के 
प्राण हैं । भारतीय संस्कृति के पौराणिक युग में जब आधुनिक हिन्द धर्म की 
सृष्टि प्रलयवाद, ब्रह्मा विष्णु महेश त्रिमूत्ति अवतारवाद, भक्तिवांद और 
पितृ-तरपपणबाद आदि मान्यताओं ने जोर पकडा और इन वादों के प्रचार 
के लिए गुप्त काल मे ब्राह्मण विद्वानों द्वारा पुराण ग्रन्थों की रचना शुरू हुई 
,तो जैनसाचार्यों ने भी उक्त वादों के निराकरणार्थ और इनके स्थान में 
लीक के नित्यानित्यवाद, कारूचकर वाद, तीर्थंकर---अवत्तारवाद, भक्ति- 
ज्ञानवाद और कर्मफलवाद का भ्रचार करने के लिये पौराणिक साहित्य 
कन निर्माण किया । 


६ 


श्रमण-संस्कृति में वर्णग्यवस्था का स्थान 


भारत के आदि धम्मे-प्रवतेक 'कद्यपगोत्री” इक्ष्वाकुवंशी “विवस्वान्‌' 
सन्‌ ऋषभ देव ने व्यक्तिगत गुण कर्म के आधार पर जिस क्षत्र, वेश्य, शूद्र 
त्रिवर्ण व्यवस्था का विधान किया था वह केवल सामाजिक संघटन, आर्थिक 
व्यवस्था और राष्ट्र एकता के लिए ही किया गया था । वह मानव समाज में 
सामूहिक सहयोग और लोकिक उन्नति के लिए ही बनाया गया था; परन्तु 
बह पारलौकिक उन्नति के लिए---जो व्यक्तिगत आचार विचार पर निर्भर 
है--तनिक भी छागू न था । 

कालदोष से सर्वेसाधारण में ज्यों २ धर्मंतत्त्व ने भक्ति मागे का आनु- 
ध्ठानिक रूप धारण किया और महान्‌ पुरुषों के प्रति भक्ति भावना, पूजा, 
अचेंना, प्रार्थना के क्रियाकांड में प्रवृत्ति हुई, त्यों २ इस धर्म मार्ग की जटिलता 
बढ़ने लगी और “जरूरत ईजाद की माँ है” इस लोकोक्ति के अनुसार उसके 
योग्य विधिविधान करने, उसके संरक्षण और निरीक्षण के लिए मानव- 
समाज में एक विशिष्ट वर्ग का निर्माण होना शुरू हुआ, जो बाद में ब्राह्मण 
ब्ण कहलाया + धर्म मार्ग के विधाता बन जाने के कारण उनका लोक- 
प्रतिष्ठित होना स्वाभाविक ही था । लोभवद् होकर इस वे ने अपनी 
प्रतिष्ठा को अपनी उदरपूत्ति का साधन बना लिया । अपनी इस प्रतिष्ठा 
और आजीविकासाधन को सुरक्षित करने के लिए उन्होंने जन्माश्रित जिन 
जातीय बन्धनों का आविष्कार किया उसके फलस्वरूप भारत की वह वर्ण- 
व्यवस्था हुई जिसका महावीर और बुद्ध दोनों ने बहुत माभिक शब्दों में विरोष 
किया, और उनके पीछे होने वाले सभी नेता विरोध करते चले आए । 


जन्म-आशित वर्णव्यवस्था ब्राह्म णिक संस्कृति की सृष्टि हे 
ये ब्राह्मण जन आदि प्रजापति स्वयम्भू मनुक्ृत वर्णव्यवस्था संबंधी 
श्रुति) के भावार्थ को न समझ कर स्वार्थवश उसका यह अर्थ करने लगे 
कि ब्राह्मण ब्रह्मा के मुख से पैदा हुए हैं, क्षत्रिय बाहु से, वैद्य उदर से और 
२. ब्राह्मणोप्स्य मुखमासीद बाहू राजन्यः क्तः । 
ऊरु तदस्य यवृबेश्यः पद्भ्यां शूद्रों अजायत ॥ ऋ०१०-९०-१२ 


ह 


शुद्र पाद से । अतः वर्णव्यवस्था जन्माश्रित हैं । और सब वर्णों में ब्राह्मण 
मक्ञन्‌ हैं, वे देवतुल्य संमाननीय और आदरणीय हैँ। विद्वव में दो प्रकार के 
देव हैँ, एक अग्नि, वायु, इन्द्र, सूर्य आदि दिव्य-देव और दूसरे श्रुति के 
जानकार ब्राह्मण मनृष्य-देव | प्रथम प्रकार के देव यज्ञों में दी हुई आहुतियों 
से संतुष्ट होते हें और मनुष्य-देव दक्षिणा से ।" अत: मनुष्यों को उचित है 
कि वे बाह्मणों का देवतुल्य सम्मान करें और उन्हें अनेक प्रकार के भोग्य 
पदार्थ देकर संतुष्ट करें? । जो राजा ब्राह्मणों की सहायता करता है देव 
भी उसके सहायक होते हैं ।* 

पठन-पाठन और यज्ञ-अनुष्ठान करने का अधिकार केवल ब्राह्मणों को 
ही प्राप्त है । शूद्र वेद-अध्ययन व वेद-श्रवण के भी अधिकारी नहीं हैं ।* 
शूद्र और स्त्रियां अनृत व पाप योनियां हैं । शाद्र ह्विजवर्ग की सेवा 
करने के लिए ही पैदा हुए हैं ९ । विद्या ग्रहण करने के लिए उपनयन आदि 
संस्कारों का होना जरूरी है परन्तु शूद्रों के लिए उपनयन आदि संस्कार 
बज्यं हें इसलिए शुद्र विद्याग्रहण करने के अधिकारी नहीं हैं ।* ब्राह्मणों को 
उचित है कि शद्दरों के पास बेठकर वेद-अध्ययन न करें ।८ यदि किसी कारण 


है. (अ) दया वे देवा देया: । अहेव देवा अथ ये ब्राह्मणाः शुअवांसो5- 
मनुष्य देवाः . . . - 


ददणकनशनूचा देवान प्रीणाति दक्षिणाभि्सनष्यदेवान 
ब्राह्मणांछ ॥ शतपथ ब्राह्मण २-२-२-६ 
(आ) अथ हेते सनुष्यदेयाः ये ब्राह्मणा: । पड़जिशब्राह्मण १-१ 


सहाभारत अनुशासनपर्व अध्याय ३३, ३४, ३५, ३६ 
ऋग्वेद ४-५ ०-८-९ 
शअवणाष्ययनार्थ प्रतिषेषात्‌ स्मृतेश्व । अश्रह्मसत्न १-२-२८ 
अनुतं स्त्री शूत्रः शवा कृष्णः शकुनिस्तानि न प्रेक्षेत्र । 
झतपथ १४, १. १. ३१ 

६. ताण्डय ब्राह्मण ६. १, ६-१२; तेसिरीय संहिता ७. १. ९. ४-६; 

बुहदारण्यक उपसिषत्‌ १. ७. १३; मनुस्म॒ति १०. १२१, १२२ 
७. संस्कारपरामर्शात्‌ तबदभावाभिरापाच्च । ब्रह्मसूत्र १. ३. ३६ 
८, नाविस्पष्ठमधीयीत न शूद्जनसंनिधों । सनुः ड. ९९ 


है हर का अुए 

बंश छूद्र वेद को सुन ले। तो उसके कानों में सीसा अथवा लाख भरतवा दियां 
जाए, वेद का उच्चारण करने पर उसकी जीभ काट दी जाए, और बैद 
याद कर लेने पर उसका शरीर ही भेदन कर दिया जए ।" उच्च के 
पास बेठने की इच्छा करने वाले नीच को उसकी पीठ पर दाग लगा कर 
राज्य से निकाल दिया जाए।* शाद्र को कभी बुद्धि न दे, उसको 
यज्ञ का प्रसाद न दे और न ही उसे धर्म तथा ब्रत का उपदेश दिया 
जाए ।* 

शुद्र यज्ञ करने का भी अधिकारी नही है, अतः वह यजमान नहीं 
बन सकता ।* जो ब्राह्मण शूद्रो को पढ़ाने वाला हो, उसे श्राद्ध में निम- 
न्त्रित न किया जाए ।* जो पुरोहित शूद्रो को पाठ पढाने वाला या 
हवन कराने वाला सिद्ध हो, उसे पुरोहित पद से च्यूत कर दिया 
जाए।* राजा को उचित है कि वह अपने राज्य में शूद्रों और नास्तिकों 
की वृद्धि न होने दे । इनकी वृद्धि से राज्य का नाश हो जाता है» 
इत्यादि । 

इस तरह उपर्यकत उदाहरणों से स्पष्ट है कि जन्म-आश्वित बर्णे 
व्यवस्था का आधार पारमाथिक घम्मं नही हैँ और न ही लोककल्याण की 
भावना है । बल्कि जातीय मद, मोह और घृणा है । 


१. अथहास्य वेदमपश्पृण्वतस्त्रपुजतुम्यां श्रोत्प्रतिप्रणमवाहरणे 
जिल्ठाल्छेवों धारण शरोरभेदः । गोसम धमंसूत्र १९५ 
२. सन्‌: «८. २८१ 
३. न शूद्वाय मति दष्यान्नोच्छिष्ट न हूथिष्कृतम ॥ 
नचास्थोषविशेद्‌ प्लर्म न चास्ये ब्रतमाविषेत । बालिष्ठ धर्मसूज् १४ 
४. (अ) चेशमघुसूदन पृष्ठ १ - 
(आ) तस्मारछुंडद्रो यश्ेप्नवक्ल॒प्तः। तेत्तिरीय संहिता ७. १. १.६ 
७. महाभारत अनुन्यांसन पर्व ९०. ९. १० 
६. (अ) कौटित्य अर्थशास्त्र १. १० 
(आ) भहाभारत बनपर्य अध्याय २००, १-१० 
७. मनुंस्मृति ८. २४ 


| 

इस जांतीय घृणा का सूत्रपात त्ेतायुग के आरंभ में हुआ है । जब वैदिक 
अआँयेजन इलावृत्त देश से भारत में आए," उस समय समस्त सप्तसिर्धु 
देश (दक्षिणी अफगानिस्तान और पंजाब ) में दस्युजन बसे हुए थे। ये यद्यपि 
अरयेजन की अपेक्षा सभ्यता में बढ़े-चढ़े थे, सामाजिक व्यवस्था से सुसंगठित॑ 
थे , राष्ट्रीय सत्ता रखते थे, कृषि, पशुपालन, वाणिज्य ध्यापार के व्यवसाय 
करते थे, बड़े २ भवनों वाले पुर, नगर और दुर्गों में बसे हुए थे, अनेक प्रकार 
की शिल्पकलाओं और विद्याओं में सिद्धहस्त थे, परन्तु ये आयेजन से 
भिन्न॑ आकृति, भिन्न वर्ण, भिन्न भाषा और भिन्न संस्कृति वाले थे। ये -वर्ण 
में कृष्ण और आर्यजन भूरे गौरवर्ण वाले थे । इनकी नाकें छोटी और 
आंर्यजेन की सूती हुई लम्बी नाकें थीं । ये त्यागी तपस्वी श्रमणों के उपासक' 
थैं---उनके अध्यात्मवाद और कर्मवाद को मानने वाले थे। उनके ज्ञान 
ध्यान और निर्वाण के नियमों (विषयों) को, उनके चैत्य और व्॒षों को' 
पंजने वाले थे । ये आगन्तुक आयेजन के देवताबाद, संस्कारविधान और 
मेशिक अनुष्ठानों में श्रद्धा न रखते थे। इस वर्ण और सांस्कृतिक भेद कें 
कारण आयेजन का दस्युओं के प्रति घृणा करना स्वाभाविक ही था। दस्यु 
जन जहाँ सम्यता में बहुत बढ़े-चढे थे, वहाँ संख्या में भी वे आर्यजन से 
बहुत अधिक थे। भारत में बसने के बाद ज्यों २ आर्यजन का संपर्क दस्युजन 
के साथ बढ़ा, त्यों-त्यों उनमें पारस्परिक प्रणय संबन्ध भी होने लगे और 
सॉस्कुतिक आदान-प्रदान भी होने लगा । ऐसी स्थिति में आयंजन को अपमें 
विंगुद्ध गौरवर्ण तथा विशुद्ध आधिदैविक संस्कृति के विलोप का भर्य॑ 
पैंदा होने लगा । इस भय के कारण अपनी पवित्रता को सुरेक्षित रखने के 
लिए ब्राह्मण विद्वानों ने विवाहसंबंधी अनलीम तथा प्रतिलोम के निर्येभ 
बनाये । देवों की अर्चना (ऋक ) स्तुति (साम) और पूजा (यजु) 
संबंधी त्रिवि्या के पठन-पाठन और याज्ञिक अनुष्ठान के अधिकार केवल' 
मांत्र ब्राह्मणों में सीमित किए गए । इस प्रकार परानी गण स्वभावविद्धिष्टं 
व्यवसाय-व्यवस्था को जन्म-आंशित बंणं॑-व्यवेस्था के रूंप दिया गेया । 


#9 उबम ५ उन अअउ 43 ४० कं ब रबर अल 34 न्ए 4 मन्‍ उअू अर आकर 5 पलक सत्र मय आ ५५ कया 


' १. जय॑चन्द विशांलंकार-भारतीय इतिहास की रूपरेखा । भाग र 
पृष्ठ २०२ 

परन्सु राज्यसत्ता के अधिकारी न होने के कारण वे अपने मनोरभ् में 
अधिक सफल न हो सके | भारतीय जन ने अनुलोम व प्रतिलोग की मर्या- 
दाओं को कभी मान्य करार नहीं दिया । उनमें गन्धवं, राक्षस और अस्ुर 
विवाह की रीतियाँ बराबर जारी रहीं, जिस से आये और दस्युरक्‍त्र 
मिल कर अनेक संकर जातियों का जन्म हुआ और अनेक महाशाल ब्राह्मण 
आधिदेविक संस्कृति को छोड़ श्रमण-संस्कृति में दीक्षित होते रहे । 

अपने इस द्वास से स्वभावत: वेदिक ब्राह्मण सदा चिन्तित रहते चले 
आाए। वे निरन्तर इस मर्यादारहित सामाजिक एवं सांस्कृतिक गति 
के रोध के लिए विवाह एवं व्यवसायसंबंधी बंधनों के साथ-साथ आयें 
खंड से बाहर मगध, विदेह, अंग, बंग, कलिग, कोशल, सुराष्ट्र, सिन्धू, सौतीर, 
आरट्ट (पंजाब ), मद्र, खस, आंध्य, कर्णाटक आदि बव्वात्य देशों की यात्रा 
पर भी अनेक प्रतिबंध लगाते रहे।" परन्तु सावभौम सत्ता न रखने के 
कारण उनके वे नियम सर्वसाधारण जनता के लिए मान्य न हो सके । कौरव 
ज्रंदा की राज्यसत्ता समाप्ति पर जब राज्यशासन की बागडोर पुनः: भारत 
के मूलवासी नागवंशों के हाथ में आई तो श्रमणसंस्कृति ही भारत को 
मूल संस्क्ृति बन गई । यह दशा मौयंकाल तक बराबर बनी रही । ईसा 
शूर्वें की दूसरी शताब्दी में (१८५ ई. पूर्व) जब पुष्पमित्र ने मौर्म वंश के 
अन्तिम नरेश बूहद्रथ को मारकर मगध में पहली बार शुंगनाम के ब्राह्मण 
बंश की स्थापना की ओर ब्राह्मणवर्ण को अपने मनचाहे विधान को राज्य- 
विधान बनाने की सुविधा मिली, तो उन्होंने पुराने चले आए राज्य-विधान 
को नई दिश्ला देने के लिए अर्थशास्त्र तथा स्मृति नामक नवीन साहित्य का 
निर्माण किया । उसे सर्वेसाधारण में प्रामाणिक बनाने के लिए श्रद्धेय 
मद्दापुरुषों के नाम उनके साथ जोड़ दिए । इस युग की सर्वप्रथम उपज बह- 
स्पति-अर्थशास्त्र, कौटिल्य अर्थशास्त्र और मनुस्मृति हें । इस युग में ही 
आधुनिक वर्णंव्यवस्था के रूप को सुदृढ बनाया गया। इस युग से लेकर 

१. (अ) बोघायन धममसूत्र १. १. ३२-३३ 


(आ) याज्ञत्रल्क्य स्मृति ३. २९२ पर लिखो १२बों ईस्वो सवो 
की विश्ञानेश्वरकृत टोका । 


११ 


गुप्त कारू के अन्त तक (१८५, ई. पूर्व से ७०० ई. तक ) जो कि ब्राह्मण 
धर्म का स्वर्णयुग कहलाता है, जितना भी ब्राह्मणिक साहित्य रचा गया 
उसमें समाज-रचना संबंधी निम्न चार बातों पर विशेष जोर दिया 
गया है। े 

१-अपने वर्ण की स्त्री से ही विवाह करना श्रेयस्कर है । अपने से 
उच्च वा नीच जाति में काम प्रवृत्ति करना वर्जित है।* यदि कोई ब्राह्मण 
अपने वर्ण को छोड़कर अन्य वर्ग की स्त्री का पाणिग्रहण करे, तो वह प्राण- 
दंड दिए जाने योग्य है ।* ब्राह्मणों की स्त्रियां ब्राह्मणों के अतिरिक्त 
अगम्य हैं । उनके साथ अन्य जन विवाह नहीं कर सकते ।*  बर्णे-संकर 
निन्दनीय हैं क्योंकि वर्ण संकर से अधर्म की प्रवृत्ति होती है ।*९ 

२--कोई जातिवाला अपने आनुवंशिक व्यवसाय को छोड़कर दूसरा 
व्यवसाय न करे | अपने जातीय व्यवसायों को--चाहे वह सदोष भी हो--- 
करते रहना ही कल्याणकारी है ।४ शूद्रजाति बालों के लिए द्विज लोगों की 
खेद करना ही उनकी स्वरं-प्रएप्ति का सगे है ५९ 

३--आह्यण दोषी अथवा दुष्ट होते हुए भी हनन करने योग्य नहीं हैं, 
वह अदण्ड्य हैं । उसको किसी भी अपराध के कारण कष्ट न दिया जाए।5५ 
ब्राह्मण का धन किसी भी अपराध या कर के कारण हरण न किया जाए।5 
संपूर्ण पापों में भी स्थित ब्राह्मण को न मारा जाए, उसे अधिक से अधिक 
बिना मारे-पीटे संपूर्ण घन के साथ राज्य से निकाल दिया जाए। ब्राह्मण के 


« जात्स्यायनकामसूत्र १. ५. १, २ 

' सनुह्मति ८. ३५९ 

. वात्स्थाथन कामसूत्र १. ५. २९ 

- भगवदगीता १. ४१, ४२ 

* भगवद्गीता १८. ४७, ४८ 

+ मनुस्म॒ति १०, १२२ 

“ (अ) बजआहाणं न॑ हन्याद दोषदुष्टमपि। बहस्पति अर्थशास्त्र ३.३८ 
(आ) कोटिल्य अर्थशास्त्र अधिकरण ४ भ्रकरण ८३ 

८, कौटिल्य अर्थशास्त्र २.१९ 

बंध से बड़ा और कोई पाप नहीं हैं ।* 

४---राजा को उंचित है कि वह ब्राह्मणों की सेवा पिता के समान 
करे । उनके लिए अनेक भोग्य पदार्थों का अनुदान करे, और प्रतिदिन 
प्रणाम द्वारा उनका सम्मान करे; क्योंकि कुपित हुआ ब्राह्मण मारंण, 
उलज्चाटन आदि विविध उपायों से अथवा अपने तपस्या-तेज से सब कुछ 
भस्म कर देता है । ब्राह्मणों के गुणों की कोई सीमा नहीं है । वे देव को अदेव 
और अदेंव को देव बना सकते हैं। ब्राह्मण जिन की प्रशंसा करते हैं उनकी 
उन्नति होती है और जिन की वे निन्दा करते हैं वे शीघ्य ही विनष्ट हो जातें 
हैं । शक, यवन, काम्बोज, द्रविड़, कलिंग, पुलिन्द, उद्चीनर, कीलिसर्प, 
और माहिषक आदि कितनी ही क्षत्रिय जातियां ब्राह्मणों की कृपा न होने 
से झूद्रता को प्राप्त हो गई हैं ।* 


' जन्म आश्षित वर्ण-व्यवस्था श्रमण-संस्कृति के विरुद्ध 


महावीर काल में वर्ण-व्यवस्था की इस विक्ृृत दशा से यहां का अधि- 
कांश जनसमाज अत्यन्त पीड़ित था । वह न केवल ऐहिक और सामाजिक 
क्षेत्र से ही बहिष्कृत था, बल्कि धामिक अधिकारों से भी वंचित था । भारतीय 
लोगों की इस बुद्धि विपरीतता, धर्म-विडम्बना और अन्याय को देखकर 
ही वीर और बुद्ध ने इसे प्रकार की व्यवस्था का घोर विरोध किया और 
तदनन्तर होने वाले सभी जैन और बौद्ध आचार्य इस जन्म-आधारित वर्ण- 
व्यवस्था का विरोध करते चले आये हें । 


उन्होंने उपदेश दिया कि सभी मनुष्य एक समान गर्भ में रहते हें, 
बढ़ते हें और प्रसव होते हें । जैसे वक्ष, पंशु-पक्षियों में विभिन्न जातीयता 
के लिंग मिलते हैं, वैसे विभिन्नता वाले लिंग मनुष्यों में नहीं मिलते । दो 
भिन्न वर्णों के समागम से मनुष्य ही उत्पन्न होता है । अतः मनुष्यों में जन्म 
की. अपेक्षा विभिन्न जातीयता की कल्पना नहीं की जा सकती । जन्म से 

ब्राह्मण, क्षत्रिय, शिल्पी, चोर आदि नहीं होते, वे गुण से ही ऐसे होते हैं । 
मनुष्यों में श्रेष्ता और नीच॑ता भी अपने आचार विचार पर हीं 
निर्भर है । ह 
जो जन सदाचारी, विद्वान, गुणवान, कर्त्तव्यशील है वह वर्ण अपेक्षा 
रहित आदरणीय है ! और जो पुरुष अपराधी, अत्याचारी और क्रकर्मा हैं 
बह वर्ण-अपेक्षारहित लोकनिन्‍न्दनीय और राजदण्डनीय है । वर्ण-अपेक्षा- 
रहित संभी जन पाप कर्मों से नरक में और शुभ कर्मों से स्वर्ग में जाते हें । 
सभी वर्णो में पापी और पृण्यवान्‌ मनृष्य पाये जाते हें । 
जो जन कुल, जाति, वर्ण, गोत्र आदि बाह्य उपाधियों की छोक-व्यवहूत 
संज्ञाओं के अभिभान से बंधे हे वे धर्मंतत्त्व से बहुत दूर हें । वे सम्यक्त्व के 
लिये अंपात्र हें। इन बन्धनों को छोड़ कर ही सम्यक्‌ दर्शन, ज्ञान और चारित्र 
का साक्षातृूकार किया जा सकता है ।* 
मन॒ष्य जातिरेकेव जातिनामोदयोद्भवा । 
वृत्तिभेदाहितादभेदाध्चातु विध्यमिहाइनते 30४५॥॥ 
बराह्ण व्तर्संस्कारात्‌ क्षत्रिया: शस्त्रधारणांत्‌ । 
बणिजो<र्पाजेनानन्‍्याय्यात शरद न्‍्यगंबत्तिसंश्रयात (४ ६॥ 
(जिनसेन--मआदिपुराण, अध्याय ३८)' 
वर्णाकृत्यादिभेदानां देहैईस्मिश्न च दर्शनात ॥ 
आहाण्यादिय शूद्रा्थगेर्भाधान प्रवर्ततात्‌ ॥ हर 
नास्ति जालिकृतो भेंदों मनष्याणां गधाइंवबंदत्‌ । | 
आकृतिग्रहणात्‌ तस्मादनन्‍्यथा परिकल्प्यतें ॥ 
(गृणभदर--उत्तरपुराण ) 
कम्मणा वंभणों होई, कम्मणा होड खत्तिओ । 
कम्मुणा बइसो होइ, सुह्ी हजइ कम्मंणा !। 
उत्तराध्ययन सूत्र २५-३१ 
१. संब्सिसनिकाय---९८---बासेट्ठ सुत्तन्त 
२. (अ) दवीर्धनिकाय--३--अम्बंद्ट सुत्त 
(आा) समन्‍्त भद्राचार्य, रत्मकाण्ड आवकाचार, क्ररिका २५-२६ 

अर्थात्‌ जाति नाम कर्म के उदय से सभी मनुष्यों की एक ही जाति है । 
कर्म, गृूण, स्वभाव अथवा आजीविका वृत्ति के भेद से ही उनमें चतुव्वेर्ण 
की कल्पना की जाती हैँ । जिन का जीवन ब्तों से सुशोभित है वे ब्राह्मण 
हैं,' जो जनता की रक्षार्थ शस्त्र धारण करते है वे क्षत्रिय हैं, जो न्याय- 
पूर्वक कृषि व वाणिज्य से अर्थ उपार्जन करने वाले हैं, वे वेश्य हें और जो 
दूसरों की सेवा करके जीवन-निर्वाह करते हैं बे शूद्र हें । 

इसी प्रकार के उदगारों से श्वेताम्बर आगम ग्रन्थ तथा श्री कुन्द- 
कुन्द, समन्तभद्र, जिनसेन, सोमदेव, सोमसेन, अमितगति आदि प्रमुख 
दिमम्बर-आचार्यों की कृतियां भरपूर हैें। विस्तार भय से उन्हें उल्लिखित 
नहीं किया जाता । बौद्ध-साहित्य में इस विषय सम्बन्धी दीघ॑निकाय का 
तीसरा, २७वां, १९३वां सुत्त, खुड़्ड़कनिकाय के सुत्तनिपात, कावसेत्थ 
सुत्त, मज्मिमनिकाय के ८४वां, ९०वां, ९३वां, ९८वां सुत्त, तथा धम्मपद 
बर्ग २६ विशेष दर्शनीय हें । 

न केवल महावीर और बुद्ध ने ही इस प्रकार की वर्ण-ब्यवस्था का 
विरोध किया; बल्कि वे समस्त व्रात्य क्षत्रिय जिनमें उपरोक्त-महापुरुषों 
ने जन्म लिया था, वेदिक काल से ही इस व्यवस्था का त्तिरस्कार करते 
चले आ रहे थें। यह ब्रात्य अहँतों और चेत्यों के उपासक थे। वह याशिक 
क्रिया-काण्ड, संस्कार विधान और. वर्ण व्यवस्था के जन्माश्रित प्रक्त रूप 
में श्रद्धा न रखते थे । जिन शूद्र, म्लेज्छ व पतितों का ब्राह्मण वर्ग धर्मे 
क्षेत्र से बहिष्कार करते थे, उनको ब्रात्य लोग अपना कर शिक्षा-दीक्षा से 
विभूषित करते थे । इस सांस्कृतिक विभिन्नता के कारण ही याज्ञिक पुरोहितों 
ने स्थल २ पर ब्रात्य क्लोगों का असुर, क्षत्रबन्धु, शूद्र जादि तुच्छता द्योतक 
दब्दों से उल्लेख किया है ! उत्तराध्ययन सूत्र-अध्ययन १२ से प्रकट है कि 
गौतम गणधर कालीन पाश्वनाथ सन्‍्तानीय हरिकेश श्रमण चण्डाल 
जाति का था । महावीर उत्तरकाल में भी जिन-शासन का प्रवाह--जैसा कि 

जैन साहित्य से विदित है-सदा उदार गति से बहता रहा । मौर्य सम्राट चन्द्र- 
१. (अ) उत्तराष्ययन सूत्र, २५वां अध्याय 
(आ) अथम्मपद, २६७वां वर्गों । 

गुप्तकालीन स्थूरूभद्र श्रमण संधाचायें ने कोषा नाम की गणिका को--न्‍जो 
संसार से विरक्‍त हो गई थी---जिन दीक्षा दे आर्थिका-संघ में भ्रविष्ट किया 
था, 2 * इस काल में जैसा कि ग्रीक दूत मेगास्थनीज़ के वृत्तान्त से विदित 
है---श्रमण संघ में सभी प्रकार के मनृष्य बिना किसी जातपात भेदभाव के 
समान रूप से दीक्षा पाते थें ।३३ पुरातत्त्व खोजों से पता चला है कि ईसा 
से एक शताब्दी पूर्वे मथुरा नगर में वर्धभान और वसु नाम की गणिकाओं 
ने---जो म्‌नि उपदेश से प्रभावित हो गई थीं--एक विशाल जिन भवन 
बनवाया था ।3४ 


इसी काल के लगभग होने वाले कारतिकेय नाम के जैन आचार्य एक 
बहुत ही घृणित व्यभिचार की उपज थे । इस प्रकार सैकड़ों उदाहरण जैन 
साहित्य में विद्यमान हैँ, जिनका असंदिग्ध रूप से एक यह ही निष्कर्ष 
निकलता हैं कि वर्ण-व्यवस्था और जातिवाद ब्राह्मणिक प्रभाव के कारण 
लौकिक व्यवहार में चाहे कितने ही प्रचलित हों और उन्होंने रोटी बेटी के 
व्यवहार-क्षेत्र को कितना ही परिमित बना दिया हो, परन्तु वे कभी भी 
जिन-शासन की शिक्षा-दीक्षा में बाधक नहीं हुए । जिन-शासन ही की क्या 
विशेषता है, संसार में जितने भी धर्म प्रवतेक संत हुए हैं । सब ही ने पारमाथिक 
जीवन का क्षेत्र सब ही प्रकार के मनुष्यों के लिए खुला रक्‍खा हैं। बुद्ध, 
कन्फिसियस, ईसा और मुहम्मद आदि के द्वारा प्रचलित सब ही धर्म पन्यों 
का इतिहास इसी तत्त्व का द्योतक है। जिन-शासन ने जहां लौकिक जीवन 
में काल, देश की स्थिति अनुसार अपनी व्यवस्थाओं, संस्थाओं और 
प्रथाओं में यथावश्यक परिवलेन करने की पूर्ण स्वतस्त्रता दी है, वहां स्पष्ट 
शब्दों में मह भी कहा है कि वही व्यवस्था, संस्था और प्रथा श्रेयस्कर 
है, जो प्राणिमात्र को उनकी सम्यवत्व प्राप्ति और मोक्ष पुरुषार्थ में बाधक 


नहो। 


३२. हेमचन््राचायं---परिशिष्ट पर्व ८-११०-१९३। 
33. #ज्ंथा। ह03 99]. १४०००१णं१० 4. ७. 877, पृष्ठ २१३ 

सर एवं हि जेसानां प्रमाण, छोकिको विधि: ।' 
यत्र सम्यकत्व हानिने यत्र न व्रत दृषणम्‌ ॥। 
.._ जो व्यवस्था व प्रथा प्राणिमात्र के आत्मविकास के लिये पूर्ण सुविधाएं 
प्रदान न करे, वह स्वार्थ और संकीर्णता की उत्पत्ति है । उनसे समाज को 
जितना जल्दी मुक्त किया जाए उतना ही समष्टिगत और व्यक्तिगत जीवन 
के लिए छाभप्रद है । 
आधनिक जेन समाज और उसका कत्तेव्य 


जैन समाज की आधुनिक सामूहिक व्यवस्था को, उसके मन्दिर, तीर्थ, 
शास्त्र-भण्डार आदि धा्िक संस्थाओं को इसकी देव, गुरु, शास्त्र की वन्दना, 
पूजा, अध्ययन आदि प्रथाओं को, इसकी धार्मिक शिक्षा-दीक्षा प्रणाली को, 
यदि उपरोक्त कसौटी से परीक्षण किया जाए---यदि इसके आधुनिक जीवन 
की वीर भगवान के जीवन तथा वीर शासन के सिद्धान्तों से तुलना की 
जाय---सो प्रतीत होगा कि समस्त जेन समाज और इसकी समस्त व्यवस्था, 
संस्था और प्रथाएं रोगग्रस्त हैं, दूषित हैं, विकारपूृर्ण हें, और उनमें अत्यन्त 
सुधार की आवश्यकता है आज की जैन समाज ने मिथ्या विश्वासों, अहित- 
कर रुढ़ियों, जटिल क्रियाकाण्डों और जातीय संकीर्णता से आक़्रान्त हो 
जिस रूप को धारण किया है उसे देखकर भ्ान्ति होती हें कि यह समाज 
उदार हृदय ब्रात्य लोगों की प्रतिनिधि हैं, या ब्रात्य विरोधियों की श्रेणी है ? 
यह वीर शासन की उपासक है, या छोकप्रतिष्ठा की पूजक हैं ! ! यह बीर 
का धर्मं संघ है, या धर्म के व्यापारी लोगों का समह हैं |! ! 

' इसका कलेवर राजयक्ष्मा ग्रस्त रोगी के समान नित्यत्रति हीन क्षीण 
और निर्जीव होता चला जा रहा है । यह्‌ विशाल जन समाज में रहती हुई 
भी बहिष्कृत--सम अलग जीवन व्यतीत कर रही है। इसमें आज 
के यूग की सांस्कृतिक हरूचल के साथ कोई प्रतिक्रिया पेदा नहीं होती ! जैन 
समाज के अन्तगंत दिगम्बर सम्प्रदाय वालों की संकी्णता तो याज्ञिक पुरो- 
हितों से भी आगे बढ़ गई है । इस सम्प्रदाय का न केवल श्रावक कम ही, 

बल्कि त्यागी वर्ग भी संकीर्णता की दौड़ में एक दूसरे से आगे बढ़ने की होड़ 
छमा रहा है ! क्या ठिकाना है उनकी शुद्धि के अभिमान का और संस्थाओं 
के विमोह का ? इनको अपने अतिरिक्त सकल जन समाज में से अशुद्धि की 
दुर्गन्ध आती हैं ! ! अन्य आचार विचार वाले लोगों के सम्पर्क से हानि की 
आशंका होती है, इसीलिए अपनी संस्कृति की रक्षा का यह सहज उपाय 
निकाल लिया है कि बहिष्कृतसम पृथक्‌ जीवन व्यतीत किया जाए। इसी 
संकीर्ण वुत्ति का आज यह दुष्परिणाम हे कि जहां एक ओर भ ट्टारक रोग 
प्राचीन शास्त्र भण्डारों को अन्धेरे में रख कीड़ों का भोजन बनवा रहे हें, 
वहां दूसरी तरफ साधु-वर्ग अन्य भारतीय वर्गों के साथ सम्बन्ध विच्छेद 
करा जैन समाज को अपने ही घर में घेर कर बन्दी बनाने में रूगे हें । और 
तीसरी तरफ श्रावक वर्ग वीर प्रभू को ही देवालयों में बन्द कर उन्हें बन्दी 
बनाने में जूटे हैं । इसे देख ऐसा भान होता है कि अब वीरशासन नहीं, बल्कि 
जेन समाज शासन हैं । सजीव वीर ने अपने शासन काल में बिना रोकटोक 
प्राणी मात्र को अपने सम्पर्क में आने की छुट्टी दी हुई थी, परन्तु अब मृत्ति- 
मान वीर केवल उन्हीं से अपनी पूजा करा सकते हैं, जिनको जेन समाज 
इजाजत दे । कंसी घोर विडस्बना है ! 
कहां तो मन्दिरों में बेठ कर धर्म तत्त और उसके अष्टांगिक सम्यकत्ब 
की उदार सबंव्यापक चर्चा, और कहां समाज का वास्तविक जीवन ? इसे 
देख प्रत्येक हृदय में यही प्रश्न पैदा होते हें । 
कहां है वह धर्म, जो नीचों को नीचता से ऊपर उठने के लिये अबलंबन 
द्वेता था ? कहां है वह ११ प्रतिमाओं वाला श्रावक जीवन का सोपान, जिस 
प्र आरूढ़ हो सब ही भव्य जीव मोक्ष पुरुषार्थ की योजना करते थे ? 
कहां हूँ वह धर्म प्रवाह, जो प्राणिमात्र के दुःख हरण कर उनमें सुख- 
क्ांति का संचार करता था ? 
।.. कहां है वह निम्नंन्थ साधु संघ, जो अनेक उपसर्ग सह कर भी सर्वेतोभद्र 
मूर्ति के समान विचरते हुए प्राणिमात्र को अणुन्नतों और महाक्तों की दीक्षा 
देते थे ? 
-» आहां है वह धर्म-परिषद्‌, कहां है वह समवशरण-अनुरूप देवालय, जहां 

सब ही उच्च, नीच, नर तियेंच अआतृसम धर्म की शरण पाते थे ? 
ः कहां है वह निर्जुगृप्सा गुण, जिसके अनुभव से किसी जीव से भी उसकी 

दरिद्रता, क्षुद्रता और नीचता के कारण ग्लानि न करके उसके उद्धाराधे 
हाथ बढ़ाया जाता था ? 

कहां है वह स्थितिकरण गृण, जो सुपथ से विचलित कुमागेरत मनुष्यों 
को सदबोध देकर उन्हें पुन: धर्म मार्ग पर लगाता था ? 

कहां हैं वह प्रभावना गुण, जो सभी श्रावक और यति वर्ग को अपन 
शुद्ध आचार और उदात्त विचार बल से संसार में अहिंसा धर्म फैलाने की 
प्रेरणा देता है ? 

कहां है वह ब्रात्य जीवन, जो अपवाद उपसर्ग सहकर भी मिथ्या विश्वासों 
और विक्ृंत व्यवस्था का मूलोच्छेद करने में जुटा रहता था ? इत्यादि ॥ 

इस स्थल पर प्रश्न पैदा होता हैं कि अहँत मत--अनुयायी समाज के 
इलने विपरीत परिवर्तेत का क्या कारण हे ? क्‍या वीर भगवात के आचार 
और उपदेश में कुछ अन्तर था ? क्या उनका उपदेश इतना अविशद था कि 
उसके कई अथ्थे हो सकते थे ? कहना होगा कि उपरोक्त कारणों में कोई भी 
कारण नहीं है, तो फिर क्‍या हेतु है? इसका उत्तर भारतीय सभ्यता के 
उत्थान-पतन के इतिहासों में छुपा है । 

ईसा पूर्व की दूसरी शताब्दी में जब उत्तरीय भारत का राज क्षासन 
शग वंश के ब्राह्मणिक राजाओं के हाथ आया, तो ब्राह्मणिक मन्तव्यों ने 
फिर जोर पकड़ा और जैन संघ को बहुत घकका पहुंचा । वीर-जन्म भूमि को 
छोड़कर श्वेताम्बर संघ ने जहां सुराष्ट्र देश को अपनाया, दिगम्बर संघ ने 
राजगृह, उज्जैन, पाटलिपुत्र और मथुरा के केन्द्रीय स्थानों से निकल दक्षिण 
को अपना घर बनाया। 

आठवीं शताब्दी में जब श्री शंकर आचाये की अध्यक्षता में दक्षिण देश 
में भी ब्राह्मण धर्म को महती प्रगति मिली, तो बढ़ती हुई ब्राह्मणिक सम्यता 
की दिग्विजय के आगे जैन संघ को अपने जीवन की रक्षार्थ ब्राह्मणों की बणे- 
व्यवस्था और संस्का रविधि के प्रति अपनी उपेक्षा और विरोध का त्याग करना 
पड़ा, और उन्हें नवीन रूप दे जेन शासन का अंग बनाना पड़ा, यह बात जिन- 

सेन रचित आदि पुराण के ३९वें पर्व से भऊी भांति विदित है। ८वीं शत्ताब्दी 
के बाद जब उत्तरीय भारत के देशों में विभिन्न राजपृत वंशों के राज्य शासन 
स्थित हुए, तो जेन आचार्यों ने पुनः उत्तरीय भारत में घूम कर द्विज जातियों 
में से जैन संघ की वृद्धि करना शुरू किया । आज उत्तरीय भारत में जो जैन 
अनुयायी लोग विद्यमान हैं वे अधिकतर ८वीं शताब्दी के बाद दीक्षित हे 
और बेश्य जाति के हें । चूकि वे छोग शताब्दियों से ब्राह्मणिक संस्कृति से 
अनु रंजित थे और जेन शासन भी स्वयं ब्राह्मणिक जातीय व्यवस्था से 
अनुरंजित हो चुका था, अतः जेन संघ मे जातीय संकीर्णता और ब्राह्मणिक 
प्रथाओं का आलोक होना स्वाभाविक ही है। आज जातीयता का 
मिथ्यात्व सन्‍तति रूप से आते २ इतना गाढ़ा हो गया है कि वह हमारे धर्म 
का अंग ही बन गया है ! यह ही नहीं वह तो अब हमारे मान और प्रतिष्ठा 
का पोषक बन गया है । इस मिथ्यात्व पाश से मुक्त होने के लिए हमें पुनः 
जन शासन के मल सिद्धान्तों, शासन प्रवर्तेक महावीर के जीवन, तथा ब्रात्य 
जाति के इतिहास का अवलोकन करना होगा । इसी बात को दृष्टि में रख 
कर इस निबन्ध में उपरोक्त बातों पर कथंचित्‌ प्रकाश डाला गया है । 
स्थिति पालक दल पूछ सकता है कि जेन सघ को अपनी रक्षार्थ 
जिस वर्ण-व्यवस्था और संस्कार विधान को अपनाना पडा, बह आज 
इसके जीवन के लिए आवश्यक क्‍यों नहीं है ”? इसके उत्तर में इतना 
कहना ही पर्याप्त होगा, कि जो भय जैन संघ को उस समय उपस्थित हुआ 
था, वह भय आज नहीं है। उस समय ब्राह्मणिक प्रभाव के सामने बौद्ध 
धर्म भारत से प्रायः लप्त होता चला जा रहा था, और आश्वंका थी कि कहीं 
यही दुर्दशा जैन संघ की भी न हो, परन्तु, जब से भारत का राज्य शासन 
ब्रिटिश लोगों के हाथ आया, यहां की स्थिति, पाश्चात्य संस्कृति और ईसाई 
तथा म्‌सलिम धम्म-परिकर्तन की बढ़ती हुई गति ने पुराने जातीय बन्धनों 
को तोड़भा आवश्यक कर दिया है । इस आवश्यकता का ही यह परिणाम हैं 
कि कट्टर पन्‍्थी हिन्दू समाज में ही थियोसोफिकल सोसाइटी, ब्रह्मो समाज, 
आगे समाज, राधा स्वामी समाज, देवसमाज, हरिजन सेवक संघ, जातपात 
तोडक मण्डल आदि अनेक समाज और संस्थाएं जातिवाद और क्रिया काण्ड 

का मूलोच्छेद करने के लिए खड़ी हो गई हे । और अब जब कि भारत को 
सदियों की गुलामी के बाद राष्ट्रपिता गांधी के सत्य और अहिसा बरू से 
राष्ट्रीय स्वतन्त्रता मिली है, इस स्वतन्त्रता को स्थायी और दृढ़ करने के 
लिए यह और भी आवद्यक हो गया हैं कि हम जातिवाद की पथक्‍्करण- 
प्रवत्तियों का उच्छेद कर सकर जनता का समानता के आधार पर पुनः 
एकीकरण करें । 

यह नवीन चेतना आज भारत के कोने-कोने में काम कर रही हैं । यह 
चेतना ही आज भारतीय गणराज्य की प्राण हे । इस चेतना से ही श्रमण- 
संस्कृति के लोक-कल्याणकारी मार्ग का पुन: प्रसार हो रहा है। इसी चेतना 
से आकृष्ट हो बौद्ध धर्म पुन: अपनी जन्मभूमि में प्रवेश कर रहा है । यह समय 
सोने का नहीं है। नव यूग का प्रभात हो चुका है, अत: जैन संघ को भी अपना 
संकी्ण रूप छोड़ पुरातन उदात्त रूप धारण कर लेना चाहिए । देव-मंदिर 
शास्त्र और यतिजन---जो धर्म प्रसार के महान साधन हें---उनका सम्पर्क 
सभी के लिए सुलभ बना देना चाहिये। त्यागी वर्ग का उत्तरदायित्व तो 
और भी अधिक हैं, उन्हें तो पुरानी प्रथा अनुसार देशविदेशों में जगह-जगह 
घूम कर अपने त्याग और संयम बल से अपने उदात्त व्यवहार और सोम्य- 
पूर्ण दृष्टि से सभी विरोधों का परिहार कर, जन जन में सम्मेल बढ़ाने का 
प्रयत्न करना चाहिये । आत्मा को महत्ता, जीवन की पवित्रता और मानवता 
का सन्देश मन॒ष्य मात्र तक पहुंचाना चाहिये और समस्त लोक को अहिसा 
मार्ग और सहयोगी जीवन का अनुयायी बनाना चाहिए । 


हा 


